《高宗皇帝挽词 其二》
宋代·洪刍

往在艰难际，乾坤震扰中。京华原有主，赵魏剪为戎。

整顿须神武，扶持立隽功。配天还祀夏，真与少康同。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。